David Harbour Bintangi Filem Aksi Langsung “Gran Turismo”
Filem adaptasi Gran Turismo telah menemui salah seorang bintangnya. Menurut The Hollywood Reporter, bintang Stranger Things David Harbour telah disahkan membintangi adaptasi permainan video yang akan datang.  Dia akan memainkan watak seorang pelumba kereta yang sudah bersara yang membantu mengajar seorang remaja yang mempunyai impian untuk menjadi seorang pelumba kereta. Mereka menyertai siri pertandingan Nissan dalam usahanya untuk menjadi pemandu kereta lumba profesional yang sebenar – ia berdasarkan kisah benar.  Laporan itu juga turut menyebut bahawa Sony Pictures mensasarkan tayangan pada 11 Ogos 2023.  “Sebagai salah satu francais PlayStation yang paling lama berdiri dan paling digemari, sangat bagus untuk bekerjasama dengan Columbia Pictures sekali lagi untuk menghidupkan Gran Turismo dengan cara yang menarik,” kata Asad Qizilbash dari PlayStation Productions dalam satu kenyataan. “Kami tidak sabar untuk penonton melihat visi Neill tentang kisah sebenar yang memberi inspirasi tentang pemain pemainan video yang bertukar menjadi pemandu kereta lumba profesional.” Mula dikeluarkan pada tahun 1997, francais Gran Turismo telah menjadi salah satu harta intelek permainan video perlumbaan yang paling popular, terkenal dengan tahap perincian dan realisme yang teliti. Gran Turismo 7 adalah permainan terbaharu dalam francais, dikeluarkan untuk PlayStation 4 dan PlayStation 5 pada bulan Mac tahun ini. Beberapa francais pemainan video Sony yang stabil semakin berkembang di Hollywood sebagai sebahagian daripada usaha baharu mereka untuk mengangkat permainan video ke TV dan skrin besar. Filem Uncharted yang ditayangkan di pawagam awal tahun ini berjaya mengaut AS$ 400 juta walaupun mendapat ulasan sederhana. Sony juga mengadaptasi The Last of Us, Horizon Zero Dawn, dan Twisted Metal ke dalam siri TV.